ราชกิจจาฯ ประกาศ “การบินไทย” สิ้นสภาพรัฐวิสาหกิจ
ราชกิจจาฯ ประกาศ “การบินไทย” สิ้นสภาพรัฐวิสาหกิจ หลังคลังลดสัดส่วนกาถือหุ้นต่ำกว่า 50%
ราชกิจจาฯ ประกาศ “การบินไทย” สิ้นสภาพรัฐวิสาหกิจ
17 ก.ค. 2563

ผู้สื่อข่าวรายงานว่า เมื่อวันที่ 17 ก.ค.63 เว็บไซต์ ราชกิจจานุเบกษา เผยแพร่ประกาศนายทะเบียนที่ 1/2563 เรื่อง สหภาพแรงงานรัฐวิสาหกิจการบินไทยสิ้นสภาพ ตามที่นายทะเบียนได้รับจดทะเบียนสหภาพแรงงานรัฐวิสาหกิจการบินไทย เลขทะเบียนที่ สรร.35 โดยมีสำนักงานตั้งอยู่เลขที่ 89 ถนนวิภาวดีรังสิตแขวงจอมพล เขตจตุจักร กรุงเทพมหานคร นั้น
ทั้งนี้ เนื่องจากกระทรวงการคลังได้ลดสัดส่วนการถือหุ้นในบริษัท การบินไทย จำกัด (มหาชน) หรือ THAI ทำให้มีทุนลดลงไม่เกินร้อยละ 50 จึงมีผลให้บริษัท การบินไทยจำกัด (มหาชน) พ้นสภาพจากการเป็นรัฐวิสาหกิจตามพระราชบัญญัติแรงงานรัฐวิสาหกิจสัมพันธ์พ.ศ.2543 และเปลี่ยนสภาพเป็นบริษัทเอกชน ตั้งแต่วันที่ 22 พฤษภาคม 2563 ทำให้สหภาพแรงงานรัฐวิสาหกิจการบินไทยสิ้นสภาพความเป็นสหภาพแรงงานรัฐวิสาหกิจในวันเดียวกันด้วย
ดังนั้น นายทะเบียน จึงขอประกาศว่าสหภาพแรงงานรัฐวิสาหกิจการบินไทย ได้สิ้นสภาพตั้งแต่วันที่ 22 พฤษภาคม 2563 เป็นต้นไป ประกาศ ณ วันที่ 13 กรกฎาคม พ.ศ.2563 นายอนันต์บวร เนาวรักษ์ รองอธิบดีกรมสวัสดิการและคุ้มครองแรงงานนายทะเบียน
อ่านฉบับเต็มคลิกที่นี่ http://www.ratchakitcha.soc.go.th/DATA/PDF/2563/E/164/T_0025.PDF